Hele to millioner kroner blev en 49-årig mand sigtet for at have begået indbrud for. Samtidig er han også sigtet for at have overtrådt straffeloven ved at transportere og besidde flere stjålne jagtvåben. Den sigtede har blandt andet besøgt en dykkerbutik i Nørresundby, stjålet for 600.000 kroners brudekjoler i en brudebutik i Aså og var også forbi tømmerhandlen i Hals. Udover sigtelserne, der blev præsenteret under grundlovsforhøret, er manden også efterlyst for to tidligere dommer, der omhandler trusler og vold og overtrædelse af færdselslovgivningen. Den 49-årige, der har relationer til Bandidos, har erkendt sig skyldig i alle sigtelser under dagens grundlovsforhør og er nu varetægtsfængslet i fire uger, fortæller anklager for Nordjyllands Politi Thomas Klingenberg. Retten i Aalborg holdte grundlovsforhøret for lukkede døre, idet der kan være tale om flere medskyldige og organiseret kriminialitet.

Referat:
En 49-årig mand med rockerrelationer har netop erkendt sig skyldig i indbrud for to millioner kroner.